CELEX: 62015CN0563
Language: sk
Date: 2015-11-04 00:00:00
Title: Vec C-563/15: Žaloba podaná 4. novembra 2015 – Európska komisia/Španielske kráľovstvo

18.1.2016   
            
            
               SK
            
            
               Úradný vestník Európskej únie
            
            
               C 16/21
            
         Žaloba podaná 4. novembra 2015 – Európska komisia/Španielske kráľovstvo
   (Vec C-563/15)
   (2016/C 016/27)
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: L. Pignataro-Nolin a E. Sanfrutos Cano, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že vo vzťahu k nasledujúcim skládkam: Torremolinos (Málaga); Torrent de S’Estret (Andratx, Mallorca), Hoya de la Yegua de Arriba (Yaiza, Lanzarote), Barranco de Butihondo (Pájara, Fuerteventura), La Laguna-Tiscamanita (Tuineje, Fuerteventura), Lomo Blanco (Antigua, Fuerteventura), Montaña de Amagro (Galdar, Gran Canaria), Franja Costera de Botija (Galdar, Gran Canaria), Cueva Lapa (Galdar, Gran Canaria), La Colmena (Santiago del Teide, Tenerife), Montaña Los Giles (La Laguna, Tenerife), Las Rosas (Güimar, Tenerife), Barranco de Tejina (Guía de Isora, Tenerife), Llano de Ifara (Granadilla de Abona, Tenerife), Barranco del Carmen (Sta. Cruz de la Palma, La Palma), Barranco Jurado (Tijarafe, La Palma), Montaña Negra (Puntagorda, La Palma), Lomo Alto (Fuencaliente, La Palma), Arure/Llano Grande (Valle Gran Rey, La Gomera), El Palmar – Taguluche (Hermigua, La Gomera), Paraje de Juan Barba (Alajeró, La Gomera), El Altito (Valle Gran Rey, La Gomera), Punta Sardina (Agulo, La Gomera), Los Llanillos (La Frontera, El Hierro), Faro de Orchilla (La Frontera, El Hierro), Montaña del Tesoro (Valverde, El Hierro), Arbancón; Galve de Sorbe, Hiendelaencina, Tamajón, El Casar, Cardeñosa (Àvila), Miranda de Ebro (Burgos), Poza de la Sal (Burgos), Acebedo (León), Bustillo del Páramo (León), Cármenes (León), Gradefes (León), Noceda del Bierzo (León), San Millán de los Caballeros (León), Santa María del Páramo (León), Villaornate y Castro (León), Cevico de la Torre (Palencia), Palencia (Palencia), Ahigal de los Aceiteros (Salamanca), Alaraz (Salamanca), Calvarrasa de Abajo (Salamanca), Hinojosa de Duero (Salamanca), Machacón (Salamanca), Palaciosrubios (Salamanca), Peñaranda de Bracamonte (Salamanca); Salmoral (Salamanca); Tordillos (Salamanca); Basardilla (Segovia), Cabezuela (Segovia), Almaraz del Duero (Zamora), Cañizal (Zamora), Casaseca de las Chanas (Zamora), La Serratilla (Abanilla), Las Rellanas (Santomera) a El Labradorcico (Águilas), si Španielske kráľovstvo nesplnilo povinnosti, ktoré mu vyplývajú z článkov 13 a 15 smernice Európskeho parlamentu a Rady 2008/98/ES (1) z 19. novembra 2008 o odpade a o zrušení určitých smerníc,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   
            
               1.
            
            
               Porušenie článku 13 smernice
               Článok 13 smernice 2008/98 stanovuje, že členské štáty musia prijať potrebné opatrenia s cieľom zabezpečiť, aby sa nakladanie s odpadom vykonávalo bez ohrozovania zdravia ľudí a poškodzovania životného prostredia. Informácie, ktoré má Komisia k dispozícii potvrdzujú, že v čase vydania doplňujúceho odôvodneného stanoviska existovalo 61 ilegálnych skládok, ktoré ešte neboli uzavreté ani asanované. Existencia takejto situácii počas dlhšieho obdobia má nevyhnutne za následok vážne poškodenie životného prostredia. Preto sa Komisia domnieva, že Spojené kráľovstvo pre každú z týchto skládok nesplnila povinnosti, ktoré mu vyplývajú z článku 13 smernice 2008/98/ES.
            
         
            
               2.
            
            
               Porušenie článku 15 smernice 2008/98/ES
               Článok 15 ods. 1 smernice 2008/98/ES zaväzuje členské štáty prijať potrebné opatrenia, aby zabezpečili, že každý pôvodný pôvodca odpadu alebo iný držiteľ odpadu vykoná spracovanie odpadu sám, alebo prenechá spracovanie obchodníkovi alebo zariadeniu alebo podniku, ktorí vykonávajú činnosti spracovania odpadu, alebo zabezpečí, aby spracovanie zariadilo verejné alebo súkromné zariadenie na zber odpadu v súlade s článkami 4 a 13 tejto smernice. K tomuto dňu existuje stále 61 skládok, ktoré neboli zatvorené ani asanované, čo umožňuje Komisia vyvodiť záver, že španielske orgány nepriali všetky opatrenia vyžadované týmto ustanovením, keďže nezabránili tomu, aby počas dlhšieho obdobia dochádzalo k ilegálnemu ukladaniu odpadu v uvedených skládkach a nezabezpečili spracovanie týchto odpadov s súlade so spomenutými ustanoveniami.
            
         
      (1)  Ú. v. EÚ L 312, s. 3.